На основу члана 9. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе („Службени лист града Ниша“, број 52/18)

Одељење за привреду и финансије дана 15.10.2021. године, сачинило је

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ**

 **О НАЦРТУ ОДЛУКЕ О БУЏЕТУ ОПШТИНЕ ДОЉЕВАЦ ЗА 2022. ГОДИНУ**

Одељење за привреду и финансије на основу члана 4. став 1. алинеја 2. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе („Службени лист града Ниша“, број 52/18) упутило је на јавну расправу нацрт Одлуке о буџету Општине Дољевац за 2022.годину.

Нацрт Одлуке о буџету Општине Дољевац за 2022.годину израдило је Одељење за привреду и финансије Општинске управе општине Дољевац.

Јавна расправа је одржана дана 15.10.2021. године са почетком у 11 часова у скупштинској сали општине Дољевац.

У јавној расправи учествовали су представници ЈКП „Дољевац“ Дољевац, Јавне библиотеке Дољевац, Центра за социјални рад Дољевац, ОШ „Вук Караџић“ Дољевац и Предшколске установе „Лане“ Дољевац, чланови Комисије за прописе и административно мандатна питања, представници Месних заједница са територије општине Дољевац, радници Општинске управе општине Дољевац и заинтересовани грађани.

Начелник Одељења за привреду и финансије образложио је да је правни основ за израду нацрта Одлуке о буџету Општине Дољевац за 2022.годину, Закон о буџетском систему („Службени гласник РС“, број 54/2009, 73/2010, 101/2010, 101/2011, 93/2012, 62/2013, 103/2013, 142/2014, 68/2015, 103/2015, 99/2016, 113/2017, 95/2018, 31/2019, 72/2019 и 149/2020), Закон о локалној самоуправи („Службени гласник РС“, број 129/2007, 83/2014, 101/2016, 47/2018 ) и Статут општине Дољевац („Службени лист града Ниша“, број 127/2018, 91/2019).

Након образложења нацрта присутни учесници у јавној расправи нису имали примедбе и сугестије на Нацрт Одлуке о буџету Општине Дољевац за 2022.годину.

 Начелник Одељења за привреду и финансије

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Јовица Пешић